126. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1032753/524/0001 της 10/10 Απρ. 1991 (ΦΕΚ Β' 219) Διαπιστωτική πράξη κατάργησης Διοικητικών Τομέων και των θέσεων Ειδικών Γραμματέων του Υπουργείου Οικονομικών. Έχοντας υπόψη: 1.Τις διατάξεις: α)της παρ. 9 του άρθρ. 78 του Νόμ. 1892/90, "Ρυθμίσεις για τον εκσυγχρονισμό, τη βελτίωση λειτουργίας και τον έλεγχο της Δημόσιας Διοίκησης (ΦΕΚ 101/Α/90), β)του άρθρ. 28 του Νόμ. 1558/85, "Κυβέρνηση και Κυβερνητικά Όργανα" (ΦΕΚ 137/Α/85), γ)του άρθρ. 11 του Νόμ. 1586/86, "Βαθμολογική διάρθρωση των θέσεων του Δημοσίου, Ν.Π.Δ.Δ. και των Ο.Τ.Α και άλλες διατάξεις" (ΦΕΚ 37/Α/86), δ)του άρθρ. 1 του Π.Δ. 17/1991, "Σύσταση Γενικών Δ/νσεων και Μονάδας Στρατηγικού Σχεδιασμού και ανάλυσης πολιτικής στο Υπουργείο Οικονομικών" (ΦΕΚ 7/Α/24.1.91). 2.Τις κοινές αποφάσεις των Υπουργών Προεδρίας της Κυβέρνησης και Οικονομικών αριθ. 1015017/422/0001/20.2.90, "Συγκρότηση Διοικητικού Τομέα Φορολογίας και Δημόσιας Περιουσίας στο Υπουργείο Οικονομικών και σύσταση θέσης Ειδικού Γραμματέα (ΦΕΚ 108/Β/90) και αριθ. 1044020/1255/0001/15.6.90, "Συγκρότηση Διοικητικού Τομέα στο Υπουργείο Οικονομικών και σύσταση θέσης Ειδικού Γραμματέα" (ΦΕΚ 361/Β/90). 3.Την αριθ. 1032752/523/0001/10.4.1991 απόφαση τοποθέτησης Γενικών Διευθυντών στο Υπουργείο Οικονομικών, αποφασίζουμε: Διαπιστώνουμε ότι καταργήθηκαν από 10 Απρ. 1991 οι Διοικητικοί Τομείς: α)Φορολογίας και Δημόσιας Περιουσίας και β)Τελωνειακών Δ/νσεων, ως και οι θέσεις των Ειδικών Γραμματέων αυτών, επειδή οι οργανικές μονάδες που τους συγκροτούσαν υπάγονται στις συσταθείσες με το Π.Δ. 17/1991 Γενικές Διευθύνσεις Φορολογίας και Δημόσιας Περιουσίας και Τελωνείων και επειδή με την απόφαση της παρ. 5 του προοιμίου τοποθετήθηκαν οι Γενικοί Διευθυντές. (Μετά τη σελ. 58,472) Σελ. 58,473 Τεύχος 1138-Σελ. 21 Οργανισμός Υπουργείου Οικονομικών 24.Α.α.126 